
„Nu există spaţiu la raft”: Povestea româncei ce 
produce în fabrica ei o îngheţată mai ieftină 
decât cea de import dar este refuzată de marile 
supermarketuri 

Prin intermediul ziarului Les Echos din Franţa, HotNews a întrebat conducerea din 
Paris a grupului Carrefour cum comentează eliminarea producătorului Cream Land 
din magazinele sale din România. Carrefour a răspuns că fabrica din Teleorman 

are cantităţi prea mici de livrat: „Este vorba de o persoană care a dezvoltat o mică 


afacere de producţie de îngheţată în România (...) prezentă pe rafturile noastre 
din 2020 până în 2022 și care a fost scoasă de pe rafturi în 2022, având în vedere 
cerinţe logistice excesive în ceea ce privește comenzile minime”. Carrefour e do” 
unul dintre cei șapte mari relaileri care au eliminat sau n-au primit deloc îngheţ. 
din Teleorman. HotNews a contactat și alte mari reţele comerciale din România, 
precum și asociaţia acestora. 


Femeia din faţa fabricii spune, de la început, că nu se pricepe la PR. Și că nu-i pasă 
dacă vor exista consecinţe. 


In comuna Nanov, la ieșirea din Alexandria, în unul dintre cele mai vitregite 
economic judeţe românești, Teleorman, lrina Filip a construit o afacere. 


„Noi am ridicat, cu eforturi greu de imaginat, o fabrică modernă de îngheţată, în 
Teleorman, un judeţ despre care știți ce spune toată lumea. Am dorit și am reușit să 
produc în această fabrică, un desert industrial de cea mai înaltă calitate. E fabricat 
exclusiv din ingrediente naturale, cu lapte proaspăt și fără niciun aditiv. lar 
consumatorii chiar îl apreciază”, spune Irina Filip. 


FOTO: Bogdan Dincă 


Antreprenoarea are și propria fabrică de lapte și produse de lapte, tot în Teleorman. 
Preţurile la care firma ei vinde îngheţata sub brandul Cremola sunt semnificativ mai 
mici decât preţurile produselor similare importate, susţine antreprenoarea. 


„Am să vă relatez atitudinea a 7 companii de retail, dintre cele 10 care constituie, 
practic, întregul comerţ modern din România”, atrăgea atenţia încă din 2020 dna 
Filip. 


Reţeaua AUCHAN: „Când le-am spus că sunt probleme cu temperatura, au oprit 
comenzile” 


„AUCHAN a listat produsele noastre în primăvara anului 2019 în 18 hypermarketuri 
(din 33), am colaborat având această prezenţă incompletă, vreme de patru luni, dar 
după ce i-am notificat în mod repetat cu privire la condiţiile neconforme de 
temperatură din mai multe magazine, condiţii care deteriorau textura produselor, au 


oprit comenzile în loc să remedieze problema. Ba mai mult decât atât, am fost și 
admonestaţi pentru „obrăznicia” noastră de a le fi solicitat atenţie și corectitudine în 
păstrarea produselor, după ce ei ne-au făcut „favorul“ de a ne primi în o parte din 
magazinele reţelei”. 


Reţeaua PENNY: „Nu există spaţiu la raft” 


„După 6 luni de discuţii, PENNY a refuzat listarea, tot fără vreo justificare legată de 
produse; nu a luat nicio clipă în calcul calitatea sau raportul calitate/preţ. Ni s-a 
răspuns cu o aroganță incalificabilă, de către coordonatorul de achiziţii, că nu există 
spaţiu la raft, deși în următoarele două luni au apărut în vitrinele Penny mai multe 
branduri care nu existaseră la momentul discuţiilor noastre, cu preţuri mult mai mari 
per suta de grame decât preţurile la care ar fi putut vinde produsele noastre 
(evident, brandurile noi fiind branduri de import)”. 


Reţeaua LIDL: „A refuzat listarea fără nici o justificare; nu a dorit să discute nicio clipă 
despre calitatea produselor”. 


Reţeaua METRO: „Un singur magazin din cele 32" 


„METRO a listat produsele noastre într-un singur magazin (din cele 32) și refuză 
extinderea în toată rețeaua, pe motiv că produsele noastre, fiind de o calitate înaltă, 
ar fi produse „de nișă”. Acest „argument" este absolut artificial, întrucat reţeaua 
Metro vinde în aceeași categorie alimentară, produse mult mai scumpe decat 
produsele noastre (bineînţeles, acestea sunt produse de import). Mai mult decât 
atât, noi am propus, odată cu extinderea prezenţei produselor noastre, o diminuare 
a prețurilor noastre, ceea ce ar însemna preţuri și mai bune decât cele actuale, care 
oricum, sunt mai mici decât ale altor produse din categorie. Dar nici asta nu a 
prezentat interes pentru reprezentanţii Metro”. 


REȚEAUA KAUFLAND: 


„In toate plangerile pe care le-am trimis către Consiliul Concurentei si catre 
Ministerul Agriculturii, i-am „ocolit” mereu pe cei de la Kaufland si pe cei de la Mega 
Image, chiar daca tot timpul „colaborarea” noastra a șchiopătat. 


Rezultatul este ca acum Kaufland ne-a scos din nou de la raft, dupa ce a mai facut-o 
o data cu peste un an in urma, iar Mega Image isi bate joc de mine spunandu-mi (ca 


raspuns la insistenta de a ne extinde in toate supermarketurile retelei) ca ne mai 
extinde intr-un numar de magazine (nu in toate), dar numai daca sunt de acord sa 
extinda un singur produs." 


Reţeaua MEGA IMAGE: „Ni s-a spus că suntem în test” 


„La MEGA IMAGE, după un an și jumătate de așteptare, ei au listat produsele noastre 
în 38 de magazine din cele aproape 800 ale reţelei. Oricât am insistat pentru 
extinderea prezenţei în toate supermarketurile reţelei, ni s-a spus că în Mega Image 
toate brandurile noi sunt listate mai intâi ca test într-un numar mic de magazine. 
Asta chiar dacă, în cele șase luni, aceeași reţea a listat alte branduri în toate 
supermarketurile reţelei, încă de la apariţia acestora pe piată. Dar aceste branduri 
aparţin, evident, unei corporaţii internaţionale”. 


Reţeaua CARREFOUR: Povestea delistării 


„CARREFOUR a listat produsele noastre într-un număr de magazine pe care nici noi 
nu îl știm, întrucât ni s-a comunicat o listă de magazine, iar noi am constatat că în 
multe din magazinele comunicate, produsele noastre nu existau. Am insistat de luni 
de zile să ni se listeze produsele în toată reţeaua sau măcar să ni se comunice 
situaţia reală, dar nu am primit niciun răspuns. Și la Carrefour am exprimat în mod 
repetat intenţia noastră de a reduce prețurile produselor odată cu extinderea 
prezenţei la nivelul întregii reţele, dar nici această intenţie a noastră nu a avut vreun 
ecou. Asta până când am fost delistaţi”. 


Reţeaua PROFI: „Ne-a comunicat că nu dispune de platformă pentru produse 
congelate” 


„Deși PROFI nu a exprimat un refuz clar faţă de produsele noastre din categoria 
îngheţată, ne-a comunicat că nu dispune de platformă logistică pentru produse 
congelate. În schimb a refuzat fără nicio justificare, propunerea de a vinde produsele 
lactate pe care le fabrică cealaltă firmă a grupului nostru. E vorba despre produse 
lactate, care de asemenea, sunt extrem de apreciate de consumatori, fiind de o 
calitate specială prin aceea ca sunt absolut naturale, fabricate exclusiv din lapte 
proaspăt". 


Situaţia actuală este următoarea, mai spune proprietarul Cream Land: 


e Reteaua Profi și-a deschis platforme logistice la sfârșitul lui 2020, însă refuză 
sistematic listarea produselor noastre, în ciuda calităţii net superioare si a 
preturilor mai accesibile decât ale altor produse din aceeași categorie alimentara 
pe care le comercializeaza. 


e Reţeaua CARREFOUR: au listat produsele noastre într-un numar limitat de 
magazine, pe care nici noi nu îl știam (intrucat au refuzat sa ni-l comunice) si au 
denuntat unilateral contractul in anul 2022,cu exact o zi inainte de intrarea in 
vigoare a Legii nr. 81/2022. 


e Reţeaua KAUFLAND: a comercializat produsele noastre din anul 2020 si pana in 
2023, a refuzat in permanenta comunicarea fireasca (privind stocurile sau 
rulajele) intre retailer si furnizor, iar la inceputul acestui an a recurs la delistarea 
produselor noastre fără nicio justificare comerciala, invocand o lege (Legea 
81/2022) pe care de fapt, o incalca; 


e Reţeaua PENNY: dupa 3 ani de refuzuri fara niciun argument comercial, a 
acceptat sa listeze in 2023 un singur produs Cremola, pretinzand ca vrea saiii 
testeze vandabilitatea. Ulterior a recurs la aceeasi practică de delistare abuzivă și 
nelegală a produsului, a refuzat să furnizeze informaţii concrete și date 
concludente privind nivelul vânzărilor produsului CREMOLA în magazinele 
Penny, în contextul în care am transmis în repetate rânduri dovezi ce atestă lipsa 
produselor de pe rafturile magazinelor din reţeaua Penny exact în perioada în 
care reprezentanţii reţelei „evaluau” vandabilitatea acestuia; 


e Reţeaua AUCHAN: a listat produsele noastre în primăvara anului 2019 în 18 
hypermarketuri (din 33), am colaborat având această prezenţă incompletă, 
vreme de patru luni, dar după ce i-am notificat în mod repetat cu privire la 
condiţiile neconforme de temperatură din mai multe magazine, condiţii care 
deteriorau textura produselor, au oprit comenzile în loc să remedieze problema. 


e Reţeaua METRO: a listat produsele noastre într-un singur magazin (din cele 32) 
și refuză extinderea în toată rețeaua, pe motiv că produsele noastre, fiind de o 
calitate înaltă, ar fi produse „de nișa”'. 


* Reţeaua MEGA IMAGE: ne-a listat produsele intr-un numar limitat de magazine 
(aproximativ 15% din numarul total) in anul 2020 si încă de atunci insistam si 
asteptam sa ne extinda prezenta in toate magazinele retelei, lucru care nu s-a 
intamplat. 


Consiliul Concurenţei i-a spus să aducă ea probe că marii 
comercianţi sunt înţeleși sau abuzează 


Antreprenoarea din Teleorman s-a adresat Comisiei pentru cercetarea abuzurilor din 
Senat și Consiliului Concurentei. 


Consiliului Concurenţei i-a oferit proprietarei fabricii citate din lege și i-a spus că, 
dacă deţine “indicii referitoare la fapte susceptibile de a intra sub incidenţa legislaţiei 
din domeniul concurenţei, să le aduceţi în atenţia autorităţii de concurenţă” să 
completeze formularul către autoritatea statului. 


Comisia pentru cercetarea abuzurilor din Senat a fixat o 
primă întâlnire, care s-a amânat 


La Comisia pentru cercetarea abuzurilor, combaterea corupției și petiţii, sesizarea a 
fost primită și s-a organizat o primă întâlnire la care să participe și reprezentanții 
marilor retaileri. Numai că întâlnirea, a cărei dată fusese fixată, s-a amânat pentru o 
dată viitoare rămasă neprecizată, spune Irina Filip. 


Membri ai comisiei parlamentare, cu care HotNews.ro a discutat, au susținut că totul 
ţine de procedură și că lucrurile merg mai greu, dar că forul se va întâlni “cu 
siguranţă pentru a se dezbate cazul Cream Land”. Ei au preferat să nu fie citați cu 
numele. 


Bi, 


SENAT 
n 


Comisia pentru cercetarea abuzurilor, Nr. XXIX/506/2023 


combaterea corupției şi petiţii / în 021044 


Către SC CREAM LAND SRL, 


Doamnei Irina Filip, Administrator, 

Stimată doamnă, 

Ca urmare a petiției dumneavoastră care a fost înregistrată cu numărul de mai sus, 
vă informăm că în urma analizării acesteia în ședința Comisiei din 16 Ianuarie 2024, a fost 
adoptată decizia organizării unei ședințe în care să fie dezbătute aspectele prezentate. 

Astfel a fost hotărâtă invitarea dumneavoastră în calitate de reprezentant al SC 


CREAM LAND SRL la ședința Comisiei din data de 28 Februarie 2024 la sediul Senatului. 


Alţi membri ai comisiei parlamentare admit că mai sunt și alți mici producători 
români care se plâng de aceleași practici ale marilor retaileri din România. Singuru. 
parlamentar care a ridicat public această problemă este senatorul Dănuţ Cristescu. 
„Vă aduc în atenţie un fenomen extrem de grav, cu grave consecinţe economice şi 
sociale. Este vorba despre restricționarea şi limitarea drastică a prezenţei pe rafturile 
marilor reţele comerciale din România, a celor mai bune şi mai competitive alimente 
produse în România”, a avertizat recent senatorul. 


El mai susţine că are „numeroase dovezi” privind aceste practici ale marilor retaileri 
care activează pe piaţa alimentară din România, practici care sunt nu doar imorale, ci 
şi profund ilegale. 


Cristescu îl acuză și pe șeful Consiliului Concurenţei, Bogdan Chiriţoiu, că s-ar 
preface că „nu vede" aceste practici care duc la rafturi pline de importuri cu calitate 
îndoielnică, pline de aditivi, (uneori chiar cu substanţe interzise pe teritoriul Uniunii 
Europene). El mai cere șefilor marilor reţele să renunţe la politicile discreţionare 
comune de achiziţii sau să facă publice motivele pentru care refuză sau limitează 
comercializarea de produse cu calitate mai bună şi cu preţuri mai mici decât ale 
multora dintre produsele pe care le comercializează în toate magazinele. 


Asociaţia Marilor Reţele Comerciale din România: E 
nevoie de o mai bună comunicare 


HotNews.ro a discutat cu dl. George Bădescu, președintele Asociaţiei Marilor Reţele 
Comerciale din România. Domnia sa ne-a confirmat că știe de situaţia firmei de 
îngheţată Cream Land și susţine că, la modul general, o mai bună comunicare între 
retaileri și producători ar face bine industrei de retail și comerţului în general. E 
nevoie de o comunicare mai transparentă între toţi cei care desfășoară relaţii 
comerciale”, spune șeful Asociaţiei Marilor Reţele, adăugând că, dacă fie doar și un 
singur producător ar avea nemulțumiri față de un retailer, acesta ar trebui luat în 
serios, întrucât poate afecta imaginea industriei și ar dăuna reputației acesteia” 


Ce spun retailerii 


Surse din cadrul industriei cu cu care HotNews.ro a discutat susţin că un produs 
poate fi delistat de la raft din mai multe motive, cele mai frecvente fiind lipsa cererii 
sau sincope în livrare. 


Un retailer se uită apoi și la cota de piaţă pe care o are produsul pe care urmează să- 
| listeze. Există produse care au cote de piaţă de 40-50% și pe care ești obligat să le 
ai pe rafturi. În cazul în care produsul are o cotă de piață de sub 2% nu prea ai 
motivaţie să-l listezi, dar poţi s-o faci ca test, să vezi dacă clienţii îl cumpără. De 
aceea în anumite cazuri listarea se face „în trepte”. Mai întâi listezi într-o locaţie sau 
în două, după care dacă rulajul e bun, extinzi și în alte puncte ale rețelei, au explicat 
sursele noastre. 


De asemenea, oameni din industrie au declarat pentru HotNews că delistarea „nu 
face bine nimănui: nici producătorului nici retailerului. Este un eșec al ambilor 
parteneri, din păcate”. 


Cu privire la vânzările categoriei „îngheţată”, documentele consultate de HotNews 
arată însă că, cel puţin în cazul Kaufland, vânzările celor două sortimente de 
îngheţată Cream Land listate (de vanilie și de ciocolată) erau duble în volum față de 
vânzările altor branduri celebre, care aveau listate câte 5 sortimente. 


Ce a spus Carrefour Franţa pentru HotNews.ro 


HotNews a luat legătura cu ziarul Les Echos din Franţa. Jurnaliștii Les Echos au 
adresat o întrebare, în numele nostru, conducerii grupului Carrefour Franţa. 


Carrefour a răspuns: 


„Nu există retrageri specifice de pe rafturile Carrefour din România, în afară de 
raționalizarea produselor care se vând prost, legate de proiectul Maxi și retragerea a 
600 de produse Carrefour cu Nutriscore pentru aproximativ 9 luni. 


Este vorba de o persoană care a dezvoltat o mică afacere de producţie de îngheţată 
în România și se plânge că nu este listată de Auchan, Carrefour și Ahold. Acest 
furnizor a fost prezent pe rafturile noastre din 2020 până în 2022 și a fost scos de pe 
rafturi în 2022, având în vedere cerinţe logistice excesive în ceea ce privește 
comenzile minime”. 


Carrefour Franţa a mai spus: 


„Pentru informarea dumneavoastră, îngheţatele noastre Carrefour sunt realizate dr 
producători români, iar Carrefour favorizează parteneriatele cu furnizorii români 
pentru dezvoltarea în România. De exemplu, pentru brandul propriu lucrăm cu 260 
de companii românești”. 


Ce mesaj i-a transmis Carrefour România proprietarei 
fabricii 
Reprezentanţii Carrefour România i-au transmis Irinei Filip: 


„Considerăm important să reiterăm către dvs. următoarele puncte: Societatea 
noastră este liberă să își stabilească, în mod independent conform propriei politici, 
strategia de achiziţii și vânzări și modalitatea în care înţelege să plaseze comenzi 
către furnizorii proprii. 


Produsele Cremola (...) reprezintă un produs sezonier ce, în mod normal, suportă 
fluctuații în consum, situaţie ce se traduce în mod natural și în ajustarea comenzilor. 


Cum am discutat și în alte ocazii, furnizorul nu poate interveni asupra sau afecta 
independenţa retailerului privind activitatea sa de vânzare." 


Kaufland: Incetarea contractului a survenit respectând 
toţi termenii contractuali și normele legale în vigoare, 
motivele nefiind unele de interes public 


„Dorim să reamintim că politica noastră de achiziţii prioritizează întotdeauna 
parteneriatele cu producătorii locali. În anul financiar 2023, am colaborat cu peste 
2.600 de furnizori români, investind aproximativ 2,4 miliarde de euro în dezvoltarea 
acestor afaceri. 


În cazul specific menţionat, dorim să subliniem că încetarea contractului a survenit 
respectând toţi termenii contractuali și normele legale în vigoare, motivele nefiind 
unele de interes public, ci unele care ţin strict de clauzele contractului comercial 
dintre cele două părți. 


Kaufland România rămâne un susținător ferm al producătorilor locali, promovând o 
comunicare deschisă și transparentă pentru a asigura parteneriate de lungă durată. 
Ne angajăm în continuare să oferim clienţilor noștri produse de calitate de la 
furnizori locali, menţinându-ne misiunea de a sprijini economia românească.", au 
transmis oficialii Kaufland la solicitarea HotNews.ro 


In momentul scrierii articolului, îngheţata fabricii din Teleorman putea fi găsită, 
dintre marile lanţuri alimentare, doar în câteva magazine din reţeaua Mega-lmage. 


N.Red: Mai mulţi producători autohtoni s-au adresat HotNews pentru a ne sesiza că 
marile lanţuri de retail ii scot de pe rafturi, în ciuda produselor de mai bună calitate și 
la un preț mai mic decât produsele importate. 


Sesizările au venit după apariția articolului „Otrava din farfurie. De unde provin sutele 
de produse retrase în timp de pe rafturile magazinelor românești și care sunt țările 
care ni le livrează”, în care arătam cum sute de produse alimentare importate au fost 
retrase în ultimii ani de pe rafturile marilor retaileri fiind considerate periculoase de 
către Autoritatea Naţională Sanitar Veterinarăși pentru Siguranţa Alimentelor 


(ANSVSA). 


carrefour icremola /delistare “irina filip inanov 


+supermarketuri 


Cimpoi Adrian 
Cimpoi Adrian este absolvent al Universităţii din București. După o perioadă în 


care a fost redactor și reporter pentru un post de televiziune, a decis să-și 
continuie drumul în presa scrisă. 


Ştefan Ilie s-a ales cu un nou dosar la DNA! 


Împăratul roșu de la Roșiori de Vede, Valerică Cîrciumaru a făcut-o pe activista Maria Saioc să 
declare: Hoţii inimaginabile în polul sărăciei! 


Oamenii Moscovei finanţează cu milioane de euro campania lui Nicușor Dan. USR refuză să facă 
public contractul secret 


Adrian Axinia (AUR): Guvernul Ciolacu format din (PSD — PNL) ne amanetează prin îndatorarea ţării şi 
cu banii obţinuţi încearcă să cumpere voturile românilor 


Teleorman, mlaștina desnădejdii II: Blestemaţi 
să fim conduși de hoţi — Adrian Gâdea, valetul 
de la CJ Teleorman 


Alegeri universitare la Galaţi. Alte măști, același 
deznodământ?! 


Nicolae Dărămuș: Basmul Uniunii Europene Campaniile antidrog motiv electoral, marca 
PSD, pentru Natalia Elena Intotero 
XI Jinping a sosit într-o vizită în Ungaria 
Datoria publică a ajuns la un indice uriaș. Marcel Ciolacu arată cu degetul un fost premier 
George Simion, către români: leşiţi masiv la vot, dar nu puneţi ştampila pe „comasaţi” 


Vlad Pascu, autorul accidentului de la 2 Mai, sancţionat disciplinar după interviul acordat recent / 
Decizia Penitenciarului Poarta Albă a fost contestată de acesta 


Recent Popular Comments 


Antonio Andrușceac (AUR): Companiile strategice au fost devalizate de angajaţii statului 
român. Cazul ROMAERO S.A. 


O 1 minut în urmă 


„Nu există spaţiu la raft”: Povestea româncei ce produce în fabrica ei o îngheţată mai 
ieftină decât cea de import dar este refuzată de marile supermarketuri 


O 2 ore în urmă 


Vizita lui Xi Jinping în Ungaria: Peste 10 miliarde de euro investite în economia maghiară 


O 2 ore în urmă 


VIDEO: Legea pensiilor scoate oamenii în stradă. Zeci de mineri protestează și spun că 
sunt discriminați 


O 2 ore în urmă 


Cristoiu: Vizita lui lohannis la Casa Albă, păguboasă pentru România 


O 3 ore în urmă 

